
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανασυγκρότηση - ανακαθορισμός του αριθμού των 
μελών των Διοικητικών Συμβουλίων φορέων Κοι¬ 
νωνικής Ασφάλισης αρμοδιότητας του Υπουργεί¬ 
ου Απασχόλησης και Κοινωνικής Προστασίας.... 1 
Έγκριση επιχειρήσεων μεταποίησης ξηρών σύκων 

για την εμπορική περίοδο 2007-2008. 2 

Τροποποίηση απόφασης τελών προσγείωσης και πα¬ 
ραμονής αεροσκαφών. 3 

Κατάργηση του Νομικού Προσώπου με την επωνυ¬ 
μία «Βιβλιοθήκη Δήμου Λεύκτρου». 4 

Τροποποίηση της συστατικής πράξης του Νομικού 
Προσώπου «Ενιαία Σχολική Επιτροπή τετραθέσι¬ 
ου Δημοτικού Σχολείου Σελλασίας - Θεολόγου - 

Βουτιάνων και Νηπιαγωγείου Σελλασίας». 5 

Τροποποίηση της συστατικής πράξης του Νομικού 
Προσώπου «Σχολική Επιτροπή Δημοτικού Σχολεί¬ 
ου, Νηπιαγωγείου και Γυμνασίου Ελαφονήσου». 6 
Τροποποίηση της συστατικής πράξης του Νομικού 
Προσώπου «Κέντρο Ανοικτής Προστασίας Ηλικι¬ 
ωμένων Δήμου Οινούντος (ΚΑΠΗ)». 7 


ΑΠΟΦΑΣΕΙ Σ 

Αριθμ. Φ 8000Ο/οικ.18518/1565 (1) 


Ανασυγκρότηση - ανακαθορισμός του αριθμού των με¬ 
λών των Διοικητικών Συμβουλίων φορέων Κοινωνι¬ 
κής Ασφάλισης αρμοδιότητας του Υπουργείου Απα¬ 
σχόλησης και Κοινωνικής Προστασίας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Του άρθρου 36, παράγραφος 6, του ν. 3556/2007 
«Προϋποθέσεις διαφάνειας για την πληροφόρηση σχε¬ 
τικά με εκδότες των οποίων οι κινητές αξίες έχουν 
εισαχθεί προς διαπραγμάτευση σε οργανωμένη αγορά 
και άλλες διατάξεις» (Α' 64). 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2005» (ΦΕΚ Α' 98). 


2. Το γεγονός ότι, από την απόφαση αυτή προκαλεί- 
ται επιπλέον επιβάρυνση, η οποία θα βαρύνει τους επί 
μέρους προϋπολογισμούς των Ασφαλιστικών Οργανι¬ 
σμών αρμοδιότητας του Υπουργείου Απασχόλησης και 
Κοινωνικής Προστασίας, ύψους: 
α) για το ΙΚΑ-ΕΤΑΜ 8.400,00 € ετησίως 
β) για το ΤΑΝΠΥ 4.080,00 € ετησίως 
γ) για το ΤΣΠΕΑΘ 4.080,00 € ετησίως 
δ) για τους φορείς Κοινωνικής Ασφάλισης ΤΣΠ-ΗΣΑΠ, 
ΤΑΠΑΕ «Η ΕΘΝΙΚΗ», ΤΣΠ-ΕΤΕ, ΤΑΠ-ΕΤΒΑ 3.240,00 € ετη¬ 
σίως ανά φορέα, αποφασίζουμε: 

Α. Ανασυγκροτούμε - ανακαθορίζουμε τον αριθμό 
των μελών των Διοικητικών Συμβουλίων των παρακά¬ 
τω Φορέων Κοινωνικής Ασφάλισης αρμοδιότητας του 
Υπουργείου Απασχόλησης και Κοινωνικής Προστασίας 
ως εξής: 

1. ΙΚΑ-ΕΤΑΜ 

α) Το Διοικητή του ΙΚΑ-ΕΤΑΜ, ως Πρόεδρο, αναπλη- 
ρούμενο από το νόμιμο αναπληρωτή του. 

β) Έναν (1) υπάλληλο της Γ ενικής Γ ραμματείας Κοινω¬ 
νικών Ασφαλίσεων, ο οποίος είναι ο εκάστοτε προϊστά¬ 
μενος της Διεύθυνσης Κύριας Ασφάλισης Μισθωτών με 
αναπληρωτή του προϊστάμενο Διεύθυνσης της ΓΓΚΑ. 

γ)Έναν (1) υπάλληλο του Υπουργείου Οικονομίας και 
Οικονομικών. 

δ) Πέντε (5) εκπροσώπους των ασφαλισμένων, 
ε) Δύο (2) εκπροσώπους των συνταξιούχων, 
στ) Τρεις (3) εκπροσώπους των εργοδοτών. 
ζ)Έναν (1) υπάλληλο του ΙΚΑ-ΕΤΑΜ, υγειονομικό ή 
διοικητικό, ανάλογα με τη φύση των συζητούμενων θε¬ 
μάτων. 

η) Ένα (1) μέλος ειδικό στα θέματα κοινωνικής ασφά¬ 
λισης. 

0) Δέκα (10) μέλη ειδικούς σε θέματα οικονομικά, δι¬ 
οίκησης και οργάνωσης. 

Στις συνεδριάσεις του Διοικητικού Συμβουλίου 
του ΙΚΑ-ΕΤΑΜ μετέχει άνευ ψήφου ως Κυβερνητι¬ 
κός Επίτροπος ο εκάστοτε Γ ενικός Γ ραμματέας της 
Γ ενικής Γ ραμματείας Κοινωνικών Ασφαλίσεων του 
Υπουργείου Απασχόλησης και Κοινωνικής Προστα¬ 
σίας, αναπληρούμενος από τον προϊστάμενο Γ ενι¬ 
κής Διεύθυνσης της Γενικής Γραμματείας Κοινωνικών 
Ασφαλίσεων. 

2. Ταμείο Συντάξεων Προσωπικού ΗΣΑΠ 
α) Τον Πρόεδρο. 

β) Έναν (1) υπάλληλο της Γενικής Γραμματείας Κοι¬ 
νωνικών Ασφαλίσεων. 

γ)Έναν (1) υπάλληλο του Υπουργείου Οικονομίας και 
Οικονομικών. 

δ) Έναν (1) εκπρόσωπο των εργοδοτών, 
ε) Δύο (2) εκπροσώπους των ασφαλισμένων, 
στ) Έναν (1) εκπρόσωπο των συνταξιούχων. 
ζ)Έναν εκπρόσωπο των υπαλλήλων του Ταμείου, ο 
οποίος μετέχει με δικαίωμα ψήφου, όταν συζητούνται 
θέματα προσωπικού ή οργάνωσης και λειτουργίας του 
Ταμείου. 

3. Ταμείο Ασφαλίσεως Προσωπικού της Ασφαλιστικής 
Εταιρείας «Η ΕΘΝΙΚΗ» 

α) Τον Πρόεδρο. 

β) Έναν (1) υπάλληλο της Γ ενικής Γ ραμματείας Κοι¬ 
νωνικών Ασφαλίσεων. 

γ)Έναν (1) υπάλληλο του Υπουργείου Οικονομίας και 
Οικονομικών. 

δ) Έναν (1) εκπρόσωπο των εργοδοτών, 
ε) Δύο (2) εκπροσώπους των ασφαλισμένων, 
στ) Έναν (1) εκπρόσωπο των συνταξιούχων. 

4. ΤΑΝΠΥ 

α) Τον Πρόεδρο. 

β) Έναν (1) υπάλληλο της Γ ενικής Γ ραμματείας Κοι¬ 
νωνικών Ασφαλίσεων. 

γ)Έναν (1) υπάλληλο του Υπουργείου Οικονομίας και 
Οικονομικών. 

δ) Πέντε (5) μέλη από την τάξη των ασφαλισμένων, εκ 
των οποίων δύο (2) εκπροσώπους του κλάδου επικουρι¬ 
κής ασφάλισης και τρεις (3) εκπροσώπους του κλάδου 
κύριας ασφάλισης. 

ε) Δύο (2) μέλη από την τάξη των συνταξιούχων, εκ 
των οποίων έναν (1) εκπρόσωπο του κλάδου κύριας 
ασφάλισης και έναν (1) εκπρόσωπο του κλάδου επικου¬ 
ρικής ασφάλισης. 

στ) Έναν (1) εκπρόσωπο από την τάξη των εργοδο¬ 
τών. 

Το Διοικητικό Συμβούλιο με την πλήρη σύνθεσή του 
ασχολείται και αποφασίζει για θέματα κοινά και για 
τους δύο κλάδους ασφάλισης (κοινή περιουσία, προ¬ 
σωπικό, δαπάνες κ,λπ,). 

Το πιο πάνω Δ.Σ. λειτουργεί και ως Δ.Σ των δύο Κλά¬ 
δων του Ταμείου με την εξής συγκρότηση: 

Διοικητικό Συμβούλιο Κλάδου Κύριας Ασφάλισης, που 
αποτελείται από επτά (7) μέλη, ως εξής: 
α) Τον Πρόεδρο. 

β) Τον υπάλληλο της Γ ενικής Γ ραμματείας Κοινωνικών 
Ασφαλίσεων. 

γ) Τον υπάλληλο του Υπουργείου Οικονομίας και Οι¬ 
κονομικών. 

δ) Τους τρεις (3) εκπροσώπους των ασφαλισμένων 
που προέρχονται από τον Κλάδο Κύριας Ασφάλισης. 

ε) Τον έναν (1) εκπρόσωπο των συνταξιούχων που 
προέρχεται από τον Κλάδο Κύριας Ασφάλισης. 

Διοικητικό Συμβούλιο Κλάδου Επικουρικής Ασφάλισης, 
που αποτελείται από επτά (7) μέλη, ως εξής: 
α) Τον Πρόεδρο. 

β) Τον υπάλληλο της Γ ενικής Γ ραμματείας Κοινωνικών 
Ασφαλίσεων. 


γ) Τους δύο (2) εκπροσώπους των ασφαλισμένων που 
προέρχονται από τον Κλάδο Επικουρικής Ασφάλισης, 
δ) Τον εκπρόσωπο των εργοδοτών, 
ε) Ένα (1) ακόμη μέλος από την τάξη των ασφαλι¬ 
σμένων που προέρχεται από τον Κλάδο Επικουρικής 
Ασφάλισης που δεν μετέχει στο Δ.Σ. με την Ιίμελή σύν¬ 
θεσή του. 

στ) Τον εκπρόσωπο των συνταξιούχων που προέρχε¬ 
ται από τον Κλάδο Επικουρικής Ασφάλισης. 

Στις συνεδριάσεις του Διοικητικού Συμβουλίου του 
Ταμείου, μετέχει με δικαίωμα ψήφου και ένας (1) εκπρό¬ 
σωπος των υπαλλήλων του Ταμείου, όταν συζητούνται 
θέματα προσωπικού ή οργάνωσης και λειτουργίας του 
Ταμείου. 

5. ΤΣΑΥ 

α) Τον Πρόεδρο, ο οποίος είναι πτυχιούχος Ανωτά- 
του Εκπαιδευτικού Ιδρύματος της ημεδαπής ή ισότιμου 
της αλλοδαπής, με γνώσεις και πείρα στα ασφαλιστικά 
θέματα. 

β)Έναν (1) υπάλληλο της Γενικής Γραμματείας Κοι¬ 
νωνικών Ασφαλίσεων. 

γ)Έναν (1) υπάλληλο του Υπουργείου Οικονομίας και 
Οικονομικών. 

δ)Έναν (1) υπάλληλο ΠΕ κατηγορίας με βαθμό Α' του 
Υπουργείου Υγείας και Κοινωνικής Αλληλεγγύης, 
ε) Δύο (2) ιατρούς, 
στ) Έναν (1) οδοντίατρο. 

ζ) Δύο (2) φαρμακοποιούς εκ των οποίων ο ένας να 
έχει φαρμακείο και ο δεύτερος εκ των εμμίσθων φαρ¬ 
μακοποιών, 
η) Έναν (1) κτηνίατρο. 
θ)Ένα (1) συνταξιούχο υγειονομικό. 
ι)Έναν εκπρόσωπο των υπαλλήλων του Ταμείου, ο 
οποίος μετέχει με δικαίωμα ψήφου, όταν συζητούνται 
θέματα προσωπικού ή οργάνωσης και λειτουργίας του 
Ταμείου. 

Ο Πρόεδρος ορίζεται από τον Υπουργό Απασχόλη¬ 
σης και Κοινωνικής Προστασίας μετά από γνώμη των 
Πανελληνίων Υγειονομικών Συλλόγων. 

6. ΤΣΜΕΔΕ 

α) Τρεις ασφαλισμένους, μέλη του Τεχνικού Επιμε¬ 
λητηρίου της Ελλάδος (ΤΕΕ), εκ των οποίων ένας από 
τους απασχολούμενους σε ιδιωτικές επιχειρήσεις και 
ένας από τους μελετητές. 

β)Έναν ασφαλισμένο, μέλος της Πανελλήνιας Ένωσης 
Διπλωματούχων Μηχανικών Εργοληπτών Δημοσίων Έρ¬ 
γων ή της Πανελλήνιας Ένωσης Διπλωματούχων Μηχα- 
νολόγων-Ηλεκτρολόγων Εργοληπτών Δημοσίων Έργων, 
προτεινόμενο από κοινού από τις Ενώσεις αυτές. 

γ)Έναν ασφαλισμένο, μέλος της Ένωσης Μηχανικών 
Δημοσίων Υπαλλήλων Διπλωματούχων Ανωτάτων Σχο¬ 
λών. 

δ) Έναν ασφαλισμένο, Εργολήπτη Δημοσίων Έργων, 
μέλος της Πανελλήνιας Ένωσης Συνδέσμων Εργολη¬ 
πτών Δημοσίων Έργων. 

ε)Έναν ασφαλισμένο, μέλος της Πανελλήνιας Ένωσης 
Πτυχιούχων Υπομηχανικών. 

στ) Έναν εκπρόσωπο των εργοδοτών, μέλος του Πα¬ 
νελληνίου Συνδέσμου Ανωνύμων Τεχνικών Εταιρειών και 
Εταιρειών Περιωρισμένης Ευθύνης (ΣΑΤΕ). 

ζ)Ένα συνταξιούχο, μέλος της Ένωσης Συνταξιούχων 
του ΤΣΜΕΔΕ. 

η)Έναν υπάλληλο της Γενικής Γραμματείας Κοινωνι¬ 
κών Ασφαλίσεων. 

θ)Έναν υπάλληλο του Υπουργείου Οικονομίας και 
Οικονομικών. 

ι)Έναν εκπρόσωπο των υπαλλήλων του Ταμείου, ο 
οποίος μετέχει με δικαίωμα ψήφου, όταν συζητούνται 
θέματα προσωπικού ή οργάνωσης και λειτουργίας του 
Ταμείου. 

Ο Πρόεδρος και ο Αντιπρόεδρος εκλέγονται κατά την 
πρώτη συνεδρίαση εκάστου νέου Διοικητικού Συμβουλί¬ 
ου, με μυστική ψηφοφορία, από τα μέλη αυτού. 

7. Ταμείο Συντάξεων Προσωπικού της Εθνικής Τρα- 
πέζης Ελλάδος 

α) Τον Πρόεδρο, ο οποίος είναι ο Διοικητής ή ο Υπο¬ 
διοικητής της Εθνικής Τράπεζας της Ελλάδος, οριζό¬ 
μενος μαζί με τον αναπληρωτή του από τη Διοίκηση 
της Τράπεζας. 

β) Έναν (1) υπάλληλο της Γενικής Γραμματείας Κοι¬ 
νωνικών Ασφαλίσεων. 

γ)Έναν (1) υπάλληλο του Υπουργείου Οικονομίας και 
Οικονομικών. 

δ) Έναν (1) εκπρόσωπο της Εθνικής Τράπεζας της 
Ελλάδος, οριζόμενο με τον αναπληρωτή του από τη 
Διοίκηση της Τράπεζας, 
ε) Δύο (2) εκπροσώπους των ασφαλισμένων, 
στ) Έναν (1) εκπρόσωπο των συνταξιούχων. 

8. Ταμείο Συντάξεων Προσωπικού Τραπέζης Ελλά¬ 
δος 

α) Το Διοικητή ή Υποδιοικητή της Τράπεζας Ελλάδος 
ως Πρόεδρο, με αναπληρωτή που ορίζει η Διοίκηση 
της Τράπεζας. 

β) Έναν (1) υπάλληλο της Γ ενικής Γ ραμματείας Κοι¬ 
νωνικών Ασφαλίσεων. 

γ)Έναν (1) υπάλληλο του Υπουργείου Οικονομίας και 
Οικονομικών. 

δ) Έναν (1) εκπρόσωπο της Τραπέζης Ελλάδος, ορι¬ 
ζόμενο με τον αναπληρωτή του από τη Διοίκηση της 
Τ ράπεζας. 

ε) Δύο (2) εκπροσώπους των ασφαλισμένων, μέλη του 
προσωπικού της Τράπεζας Ελλάδος. 

στ) Έναν (1) εκπρόσωπο των συνταξιούχων του Τα¬ 
μείου. 

9. Ταμείο Ασφαλίσεως Προσωπικού ΕΤΒΑ 

α) Τον Πρόεδρο της Τράπεζας Πειραιώς, αναπληρού- 
μενο από το νόμιμο αναπληρωτή του. 

β) Έναν (1) υπάλληλο της Γ ενικής Γ ραμματείας Κοι¬ 
νωνικών Ασφαλίσεων. 

γ)Έναν (1) υπάλληλο του Υπουργείου Οικονομίας και 
Οικονομικών. 

δ) Έναν (1) εκπρόσωπο της Τράπεζας Πειραιώς, ορι¬ 
ζόμενο με τον αναπληρωτή του από τη Διοίκηση της 
Τ ράπεζας. 

ε) Δύο (2) εκπροσώπους των ασφαλισμένων, 
στ) Έναν (1) εκπρόσωπο των συνταξιούχων. 

10. Ταμείο Ασφάλισης Προσωπικού ΟΤΕ (ΤΑΠ-ΟΤΕ) 
α) Τον Πρόεδρο. 

β) Έναν (1) υπάλληλο της Γ ενικής Γ ραμματείας Κοι¬ 
νωνικών Ασφαλίσεων. 

γ)Έναν (1) υπάλληλο του Υπουργείου Οικονομίας και 
Οικονομικών. 

δ) Τρεις (3) εκπροσώπους των ασφαλισμένων, 
ε) Δύο (2) εκπροσώπους των εργοδοτών. 


στ) Έναν (1) εκπρόσωπο των συνταξιούχων. 
ζ)Έναν εκπρόσωπο των υπαλλήλων του Ταμείου, ο 
οποίος μετέχει με δικαίωμα ψήφου, όταν συζητούνται 
θέματα προσωπικού ή οργάνωσης και λειτουργίας του 
Ταμείου. 

11. Ταμείο Συντάξεων Προσωπικού Εφημερίδων Αθη¬ 
νών Θεσσαλονίκης (ΤΣΠΕΑΘ) 

α) Τον Πρόεδρο. 

β)Έναν (1) υπάλληλο της Γενικής Γραμματείας Κοι¬ 
νωνικών Ασφαλίσεων. 

γ)Έναν (1) υπάλληλο του Υπουργείου Οικονομίας και 
Οικονομικών. 

δ) Έναν (1) εκπρόσωπο των εργοδοτών, 
ε) Δύο (2) εκπροσώπους των ασφαλισμένων, 
στ) Έναν (1) εκπρόσωπο των συνταξιούχων. 
ζ)Έναν εκπρόσωπο των υπαλλήλων του Ταμείου, ο 
οποίος μετέχει με δικαίωμα ψήφου, όταν συζητούνται 
θέματα προσωπικού ή οργάνωσης και λειτουργίας του 
Ταμείου. 

12. Ταμείο Συντάξεων Εφημεριδοπωλών και Υπαλλή¬ 
λων Πρακτορείων Αθηνών (ΤΣΕΥΠ) 

α) Τον Πρόεδρο. 

β)Έναν (1) εκπρόσωπο της Γενικής Γραμματείας Κοι¬ 
νωνικών Ασφαλίσεων. 

γ)Έναν (1) υπάλληλο του Υπουργείου Οικονομίας και 
Οικονομικών. 

δ) Τρεις (3) εκπροσώπους των ασφαλισμένων, εκ των 
οποίων ένας από τους Εφημεριδοπώλες Αθηνών, ένας 
από τους Εφημεριδοπώλες Πειραιώς και ένας από τους 
ασφαλισμένους στο Ταμείο, υπαλλήλους Πρακτορεί¬ 
ων. 

ε) Δύο (2) εκπροσώπους των εργοδοτών, 
στ) Έναν (1) εκπρόσωπο των συνταξιούχων. 
ζ)Έναν εκπρόσωπο των υπαλλήλων του Ταμείου, ο 
οποίος μετέχει με δικαίωμα ψήφου, όταν συζητούνται 
θέματα προσωπικού ή οργάνωσης και λειτουργίας του 
Ταμείου. 

13. Ταμείο Ασφάλισης Τεχνικών Τύπου Αθήνας (ΤΑΤ- 
ΤΑ) 

α) Τον Πρόεδρο. 

β)Έναν (1) υπάλληλο της Γενικής Γραμματείας Κοι¬ 
νωνικών Ασφαλίσεων. 

γ)Έναν (1) υπάλληλο του Υπουργείου Οικονομίας και 
Οικονομικών. 

δ) Έναν (1) εκπρόσωπο των εργοδοτών, 
ε) Δύο (2) εκπροσώπους των ασφαλισμένων, 
στ) Έναν (1) εκπρόσωπο των συνταξιούχων. 
ζ)Έναν εκπρόσωπο των υπαλλήλων του Ταμείου, ο 
οποίος μετέχει με δικαίωμα ψήφου, όταν συζητούνται 
θέματα προσωπικού ή οργάνωσης και λειτουργίας του 
Ταμείου. 

14. Ταμείο Επικουρικής Ασφαλίσεως Υπαλλήλων Εμπο¬ 
ρικών Καταστημάτων (ΤΕΑΥΕΚ) 

α) Τον Πρόεδρο. 

β)Έναν (1) υπάλληλο της Γενικής Γραμματείας Κοι¬ 
νωνικών Ασφαλίσεων, 
γ) Δύο (2) εκπροσώπους των εργοδοτών, 
δ) Τρεις (3) εκπροσώπους από τους ασφαλισμένους εκ 
των οποίων οι δύο από τους ασφαλισμένους των Αθη¬ 
νών και ο ένας από τους ασφαλισμένους του Πειραιά, 
ε) Δύο (2) εκπροσώπους των συνταξιούχων. 

στ) Έναν εκπρόσωπο των υπαλλήλων του Ταμείου, ο 
οποίος μετέχει με δικαίωμα ψήφου, όταν συζητούνται 
θέματα προσωπικού ή οργάνωσης και λειτουργίας του 
Ταμείου. 

15. Ταμείο Ασφαλίσεως Συμβολαιογράφων (ΤΑΣ) 
α) Τον Πρόεδρο. 

β) Έναν (1) υπάλληλο της Γενικής Γραμματείας Κοι¬ 
νωνικών Ασφαλίσεων. 

γ) Τρεις (3) ασφαλισμένους συμβολαιογράφους, οι 
οποίοι εδρεύουν στην περιφέρεια της τέως Διοικήσε- 
ως Πρωτευούσης και έχουν 10 έτη τουλάχιστον χρόνο 
υπηρεσίας συμβολαιογράφου. 

δ) Έναν (1) συνταξιούχο συμβολαιογράφο, μερισμα- 
τούχο του Ταμείου, ο οποίος έχει 25 έτη τουλάχιστον 
υπηρεσία Συμβολαιογράφου. 

ε)Ένα (1) μέλος, ειδικό σε ασφαλιστικά και διοικητικά 
θέματα. 

στ) Έναν εκπρόσωπο των υπαλλήλων του Ταμείου, ο 
οποίος μετέχει με δικαίωμα ψήφου, όταν συζητούνται 
θέματα προσωπικού ή οργάνωσης και λειτουργίας του 
Ταμείου. 

16. Ταμείο Επικουρικής Ασφάλισης και Κοινής Διανο¬ 
μής Πρατηριούχων Υγρών Καυσίμων 

α) Τον Πρόεδρο. 

β) Έναν (1) υπάλληλο της Γ ενικής Γ ραμματείας Κοι¬ 
νωνικών Ασφαλίσεων. 

γ) Τέσσερις (4) εκπροσώπους των ασφαλισμένων, 
δ) Έναν (1) εκπρόσωπο συνταξιούχων, ο οποίος συμ¬ 
μετέχει με δικαίωμα ψήφου, όταν συζητούνται θέματα 
του κλάδου επικουρικής ασφάλισης. 

ε)Έναν εκπρόσωπο των υπαλλήλων του Ταμείου, ο 
οποίος μετέχει με δικαίωμα ψήφου, όταν συζητούνται 
θέματα προσωπικού, οργάνωσης και λειτουργίας του 
Ταμείου. 

17. Ταμείο Πρόνοιας Προσωπικού Εταιρειών Λιπασμά¬ 
των 

α) Τον Πρόεδρο. 

β) Δύο (2) εκπροσώπους των ασφαλισμένων. 
γ)Έναν (1) εκπρόσωπο των εργοδοτών, 
δ) Έναν (1) υπάλληλο της Γενικής Γραμματείας Κοι¬ 
νωνικών Ασφαλίσεων. 

ε)Έναν εκπρόσωπο των υπαλλήλων του Ταμείου, ο 
οποίος μετέχει με δικαίωμα ψήφου, όταν συζητούνται 
θέματα προσωπικού, οργάνωσης και λειτουργίας του 
Ταμείου. 

Β. Οι Πρόεδροι των υπό στοιχείο 2, 3, 4, 10,11,12, 13, 
14, 15, 16, 17 Διοικητικών Συμβουλίων των παραπάνω 
Φορέων Κοινωνικής Ασφάλισης επιλέγονται από την 
Επιτροπή της παρ. 2 του άρθρου 36 του ν. 3556/2007, 
από πρόσωπα που είναι πτυχιούχοι σχολών Α.Ε.Ι., έχουν 
αποδεδειγμένη πενταετή εμπειρία σε θέματα διοίκη¬ 
σης και αποδεδειγμένη εμπειρία σε θέματα κοινωνικής 
ασφάλισης ή κοινωνικής πολιτικής. 

Γ. Οι εκπρόσωποι του Υπουργείου Απασχόλησης και 
Κοινωνικής Προστασίας που συμμετέχουν ως μέλη στα 
παραπάνω Διοικητικά Συμβούλια πρέπει απαραίτητα να 
είναι προϊστάμενοι διευθύνσεων ή τμημάτων της Γ ενι¬ 
κής Γ ραμματείας Κοινωνικών Ασφαλίσεων και, ελλείψει 
αυτών, υπάλληλοι ΠΕ κατηγορίας με τουλάχιστον δεκα- 
πενταετή υπηρεσία και Α' βαθμό και επιλέγονται από 
το Β' κλιμάκιο του Συμβουλίου Κοινωνικής Ασφάλισης. 


Δ. Ο υπάλληλος του Υπουργείου Οικονομίας και Οι¬ 
κονομικών, ο οποίος συμμετέχει στα Διοικητικά Συμ¬ 
βούλια των Ταμείων Κύριας Ασφάλισης πρέπει να έχει 
τα προσόντα που περιγράφονται στην προηγούμενη 
παράγραφο. 

Ε. Στις συνεδριάσεις των παραπάνω Διοικητικών Συμ¬ 
βουλίων μετέχει, χωρίς δικαίωμα ψήφου, ως Κυβερνητι¬ 
κός Επίτροπος, υπάλληλος με βαθμό Α' του Υπουργείου 
Απασχόλησης και Κοινωνικής Προστασίας. 

ΣΤ. Η θητεία των Προέδρων και των μελών των ως 
άνω Διοικητικών Συμβουλίων είναι τριετής και δεν επι¬ 
τρέπεται η εκλογή ή ο διορισμός τους για περισσότερες 
από τρεις θητείες, με εξαίρεση τους Προέδρους που 
διορίζονται λόγω αξιώματος ή θέσης. 

Ζ. Οι Πρόεδροι και τα μέλη των παραπάνω Διοικητικών 
Συμβουλίων καθώς και οι αναπληρωτές τους διορίζονται 
με απόφαση του Υπουργού Απασχόλησης και Κοινω¬ 
νικής Προστασίας που δημοσιεύεται στην Εφημερίδα 
της Κυβερνήσεως. 

Η. Σε περίπτωση λήξης της θητείας τους αυτή παρα- 
τείνεται αυτοδίκαια μέχρι του διορισμού νέων μελών, όχι 
όμως περισσότερο από τρίμηνο από τη λήξη της. 

Θ. Κατά τα λοιπά, εφαρμόζονται οι διατάξεις που 
ισχύουν για κάθε ασφαλιστικό οργανισμό που ανα- 
φέρεται στην απόφαση αυτή καθώς και οι γενικές δι¬ 
ατάξεις για τη λειτουργία των συλλογικών Οργάνων 
Διοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. Οικ. 306393 (2) 

Έγκριση επιχειρήσεων μεταποίησης ξηρών σύκων για 
την εμπορική περίοδο 2007-2008. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις 

α) Του άρθρου 22 παρ. 3 του ν. 992/1979 «Περί Οργα- 
νώσεως των Διοικητικών Υπηρεσιών για την εφαρμογή 
της Συνθήκης Προσχωρήσεως της Ελλάδος εις τας Ευ- 
ρωπαϊκάς Κοινότητας και ρυθμίσεις συναφών θεσμικών 
και οργανωτικών θεμάτων» (Α' 280). 

β) Του Κανονισμού (ΕΚ) του Συμβουλίου 2201/1996 
(Ε297/21.11.1996) και του Κανονισμού της Επιτροπής 
1535/2003 (Ε218/30.8.2003), όπως τροποποιήθηκαν και 
ισχύουν. 

2. Την υπ’ αριθμ. 244516/11.4.2006 κοινή υπουργική από¬ 
φαση «Διάθεση στη μεταποίηση ξηρών σύκων 2006/2007 
και εφεξής» (ΦΕΚ Β' 491/18.4.2006). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Εγκρίνουμε τις παρακάτω επιχειρήσεις μεταποίησης 
ξηρών σύκων κατά Νομό προκειμένου να λειτουργήσουν 
κατά την περίοδο 2007/2008 στα πλαίσια των Κοινοτι¬ 
κών και Εθνικών διατάξεων. 

ΝΟΜΟΣ 

ΜΕΤΑΠΟΙΗΤΙΚΕΣ ΕΠΙΧΕΙΡΗΣΕΙΣ ΠΟΥ 
ΕΓΚΡΙΝΟΝΤΑΙ 

ΑΧΑΪΑΣ 

ΙΩΑΝΝΗΣ Κ. ΑΔΑΜΟΠΟΥΛΟΣ 

ΜΕΣΣΗΝΙΑΣ 

ΣΥΚΙΚΗ - Ο.Π. ΣΥΝ. ΠΈ. 

ΖΑΧΑΡΙΑΣ Π. ΔΡΑΚΟΠΟΥΛΟΣ 

ΠΑΝΑΓΙΩΤΗΣ 1. ΚΑΤΣΙΜΠΑΡΟΣ 

ΔΡΑΓΩΝΑΣ ΑΦΟΙ ΑΈ. 

ΑΓΡΟ.ΒΙ.Μ. ΑΈ. 

ΑΟΒΕΧΡΟ 3Α 

ΑΕΡΑ ΜΕΣΣΗΝΙΑΣ Γ. 

ΚΩΝΣΤ ΑΝΤ ΟΠΟΥ ΛΟΣ & ΥΙΟΙ ΟΈ. 

ΗΛΙΑΣ Δ. ΜΠΙΝΙΟΣ 

ΕΥΒΟΙΑΣ 

ΑΓΡΟΤΙΚΟΣ ΣΥΝΕΤΑΙΡΙΣΜΟΣ 
ΠΕΡΙΦΕΡΕΙΑΣ ΚΥΜΗΣ 

ΑΓΡΟΤΙΚΟΣ ΣΥΝΕΤΑΙΡΙΣΜΟΣ 

ΤΑΞΙΑΡΧΗ ΣΥΝ. ΠΕ 

ΕΥΒΟΙΑ ΣΤΑΡ ΑΈ. 

Ε. ΚΟΝΤΟΣ & ΣΙΑ ΟΈ. 

ΑΙΡΗΑ ΓΙΟδ Οο 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 3 Ιουλίου 2007 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 
-♦- 

Αριθμ. Δ11/Γ/25343/10 081 (3) 

Τροποποίηση απόφασης τελών προσγείωσης και 
παραμονής αεροσκαφών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του ν. 1815/1988 περί κυρώσεως του 
Κώδικα Αεροπορικού Δικαίου (ΦΕΚ 250/Α711.11.1988). 

2. Τις διατάξεις του ν.δ. 714/1970 περί οργανώσεως της 
Υπηρεσίας Πολιτικής Αεροπορίας όπως τροποποιήθηκε 
μεταγενέστερα με το ν. 1340/1983. 

3. Τις διατάξεις του π.δ. 56/1.2.1989 περί Οργανισμού της 
Υπηρεσίας Πολιτικής Αεροπορίας όπως τροποποιήθηκε 
με τις διατάξεις του π.δ. 9/1989 (ΦΕΚ Α'/190/29.8.1989), 
το π.δ. 35/1993 (ΦΕΚ Α' 13/9.2.1993), το π.δ. 80/1996 και 
π.δ. 368/2002. 

4. Την υπ’ αριθμ. 37930/Δ1 ΟΕ/264/14.10.2005 κοινή από¬ 
φαση Πρωθυπουργού και Υπουργού Οικονομίας - Οι¬ 
κονομικών (ΦΕΚ Β'/432) Καθορισμός Αρμοδιοτήτων των 
Υφυπουργών Οικονομίας - Οικονομικών. 

5. Το ν. 2338/1995 περί κυρώσεως της Σύμβασης του 
Διεθνούς Αερολιμένα Αθηνών. 

6. Την υπ’ αριθμ. Δ11/Γ/35502/15316/16.8.1994 όπως τρο¬ 
ποποιήθηκε με την υπ’ αριθμ. Δ11/Γ/18798/8111/27.4.1995 
«τροποποίηση απόφασης τελών προσγείωσης και πα¬ 
ραμονής αεροσκαφών». 

7. Το γεγονός ότι από τις διατάξεις της απόφασης 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Στην υπ’ αριθμ. Δ11/Γ/35502/15316/16.8.1994 προστί¬ 
θεται νέα παράγραφος ως εξής: 

2.3. Για τη χρονική περίοδο από την 1η Οκτωβρίου έως 
την 31η Μαρτίου εκάστου έτους ισχύει έκπτωση 50% 


στα τέλη προσγείωσης, απογείωσης και παραμονής αε¬ 
ροσκαφών σε όλους τους κρατικούς αερολιμένες πλην 
του Αερολιμένα Αθηνών «Ελευθέριος Βενιζέλος». 

Η ισχύς της παρούσας απόφασης αρχίζει από τη δη¬ 
μοσίευση στην Εφημερίδα της Κυβερνήσεως. 

Κατά τα λοιπά ισχύει ως έχει η υπ’ αριθμ. Δ11/Γ/ 
35502/15316/16.8.1994 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΜΙΧΑΗΛ ΛΙΑΠΗΣ 
-♦- 

Αριθμ. 1823 (4) 

Κατάργηση του Νομικού Προσώπου με την επωνυμία 
«Βιβλιοθήκη Δήμου Λεύκτρου». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 241 του Δημοτικού και 
Κοινοτικού Κώδικα (ν. 3463/2006) περί «Συγχώνευσης - 
Κατάργησης Νομικών Προσώπων Δημόσιου Δικαίου». 

2. Τις διατάξεις του άρθρου 29Α του ν. 1558/1985 όπως 
τροποποιήθηκαν με το π.δ. 63/2005 (ΦΕΚ 98/Α72005). 

3. Την υπ’ αριθμ. οικ 5236/26.1.2007 εγκύκλιο του 
ΥΠΕΣΔΔΑ (εγκύκλιος 8) περί συγκρότησης Διοικητικών 
Συμβουλίων Ιδρυμάτων Νομικών Προσώπων Δημοσίου 
Δικαίου και Συνδέσμων ΟΤΑ. 

4. Την υπ’ αριθμ. 2941/2000+14914/1999/31.7.2001 από¬ 
φασή μας με την οποία συστήθηκε Νομικό Πρόσωπο 
με τη επωνυμία «Βιβλιοθήκη Δήμου Λεύκτρου» (ΦΕΚ 
1175/Β710.9.2001). 

5. Την υπ’ αριθμ. 18/2007 απόφαση του Δημοτικού Συμ¬ 
βουλίου Λεύκτρου με την οποία εγκρίνεται η κατάργηση 
του Νομικού Προσώπου με την επωνυμία «Βιβλιοθήκη 
Δήμου Λεύκτρου», αποφασίζουμε: 

1. Επικυρώνουμε την υπ’ αριθμ. 18/2007 απόφαση του 
Δημοτικού Συμβουλίου Λεύκτρου σύμφωνα με τις δια¬ 
τάξεις του άρθρ. 241 του ΔΚΚ (ν. 3463/2006) και 

2. Καταργούμε το Νομικό Πρόσωπο με την επωνυμία 
«Βιβλιοθήκη Δήμου Λεύκτρου». 

- Το ανωτέρω Νομικό Πρόσωπο δεν είχε περιουσιακά 
στοιχεία και δεν απασχολούσε προσωπικό. 

- Από την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου Λεύκτρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 31 Μάΐου 2007 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθμ. 7035 (5) 

Τροποποίηση της συστατικής πράξης του Νομικού Προ¬ 
σώπου «Ενιαία Σχολική Επιτροπή τετραθέσιου Δη¬ 
μοτικού Σχολείου Σελλασίας - Θεολόγου - Βουτιά- 
νων και Νηπιαγωγείου Σελλασίας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 148, 149, 239, 240 και 
243 ν. 3463/2006 (ΚΔΚ) (ΦΕΚ 114/Α78.6.2006) και την 

υπ’ αριθμ. 5236/26.1.2007/εγκ.8 ερμηνευτική εγκύκλιος 
του ΥΠΕΣΔΔΑ. 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α). 

3. Την υπ’ αριθμ. 4175/12.4.2006 (ΦΕΚ 511/Β720.4.2006) 
απόφασή μας περί συστάσεως Νομικού Προσώπου στο 
Δήμο Οινούντος με την επωνυμία «Ενιαία Σχολική Επι¬ 
τροπή τετραθέσιου Δημοτικού Σχολείου Σελλασίας - 
Θεολόγου - Βουτιάνων και Νηπιαγωγείου Σελλασίας». 

4. Την υπ’ αριθμ. 38/2007 όπως τροποποιήθηκε με 
την υπ’ αριθμ. 97/2007 απόφαση του Δ.Σ. Δήμου Οινού- 
ντος, σχετικά με: Την τροποποίηση των παρ. ΣΤ', Ζ', Η' 
και Θ' της συστατικής πράξης του ανωτέρω Νομικού 
Προσώπου, οι οποίες αφορούν τη διοίκηση του Νομικού 
Προσώπου, τη θητεία των μελών του Δ.Σ., την εκλογή 
Προέδρου και Αντιπροέδρου και την εκπροσώπηση του 
Νομικού Προσώπου αντίστοιχα. 

5. Την υπ’ αριθμ. 3271/30.3.2007 απόφασή μας περί 
τροποποίησης της συστατικής πράξης του ανωτέρω 
Νομικού Προσώπου και το υπ’ αριθμ. 48355/20.4.2007 
έγγραφο του Εθνικού Τυπογραφείου περί μη δημοσί¬ 
ευσης αυτής σε ΦΕΚ. 

6. Την υπ’ αριθμ. 709/20.1.2005 (ΦΕΚ 144/Β77.2.2005) 
απόφαση της Γεν. Γραμ. Περιφέρειας Πελ/σου που 
αφορά την «ανάθεση αρμοδιοτήτων και ασκήσεως 
αυτών κατ’ εντολή μας», όπως αυτή τροποποιήθηκε 
με τις υπ’ αριθμ. 3250/8.3.2005 (ΦΕΚ 356/Β721.3.2005), 
6244/22.4.2005 (ΦΕΚ 612/Β710.5.2005) και 98/3.1.2007 (ΦΕΚ 
10/Β710.1.2007) όμοιες, αποφασίζουμε: 

Α) Διαπιστώνουμε τη νομιμότητα της υπ’ αριθμ. 38/2007 
Α.Δ.Σ. Δήμου Οινούντος όπως αυτή τροποποιήθηκε με 
την υπ’ αριθμ. 97/2007 όμοια και 

Β) Τροποποιούμε και προσαρμόζουμε στις διατάξεις των 
άρθρων 240 και 243 του νέου Δημοτικού και Κοινοτικού 
Κώδικα (ν. 3463/2006) τις παραγράφους ΣΤ', Ζ', Η' και Θ' 
την υπ’ αριθμ. 4175/12.4.2006 (ΦΕΚ 511/Β'/20.4.2006) απόφα¬ 
σής μας περί συστάσεως Νομικού Προσώπου στο Δήμο 
Οινούντος με την επωνυμία «Ενιαία Σχολική Επιτροπή τε¬ 
τραθέσιου Δημοτικού Σχολείου Σελλασίας - Θεολόγου 

- Βουτιάνων και Νηπιαγωγείου Σελλασίας» ως εξής: 

ΣΤ'. Το Νομικό Πρόσωπο διοικείται από δμελές Διοι¬ 
κητικό Συμβούλιο αποτελούμενο από: 

α) Δύο (2) Δημοτικούς Συμβούλους του Δήμου Οινούντος, 
εκ των οποίων ο ένας ορίζεται από τη μειοψηφία του 
Δημοτικού Συμβουλίου, με τους αναπληρωτές τους. 

β) Τον εκάστοτε Διευθυντή ή Διευθύντρια του τε¬ 
τραθέσιου Δημοτικού Σχολείου Σελλασίας - Θεολόγου 

- Βουτιάνων, με το νόμιμο αναπληρωτή του. 

γ) Την εκάστοτε προϊσταμένη του Νηπιαγωγείου Σελ¬ 
λασίας, με το νόμιμο αναπληρωτή της. 

δ) Ένα (1) γονέα μαθητή του Δημοτικού Σχολείου ή 
του Νηπιαγωγείου (δημότη ή κάτοικο, που είναι χρή¬ 
στης των υπηρεσιών του Νομικού Προσώπου), με τον 
αναπληρωτή του. 

Ζ. Η θητεία των μελών του Διοικητικού Συμβουλίου 
είναι τετραετής, ακολουθεί τη δημοτική περίοδο και 
λήγει πάντα με την εγκατάσταση του νέου Διοικητικού 
Συμβουλίου. 

Η. Το Δημοτικό Συμβούλιο, μετά τον ορισμό των με¬ 
λών του Νομικού Προσώπου εκλέγει από τα μέλη αυτά, 
τον Πρόεδρο και Αντιπρόεδρο αυτού. Τον Πρόεδρο του 


Διοικητικού Συμβουλίου σε περίπτωση απουσίας ή κω¬ 
λύματος αναπληρώνει ο Αντιπρόεδρος. 

Θ. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικη¬ 
τικού Συμβουλίου και όταν αυτός κωλύεται ή απουσιάζει 
από τον Αντιπρόεδρο. 

Ακροτελεύτιο άρθρο - Κάλυψη δαπάνης 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Οινούντος. 

Κατά τα λοιπά ισχύει η υπ’ αριθμ. 4175/12.4.2006 (ΦΕΚ 511/Β'/ 
20.4.2006) απόφαση της Γ εν. Γ ραμ. Περιφ. Πελ/σου. 

γ) Ανακαλούμε την υπ’ αριθμ. 3271/30.3.2007 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 25 Ιουνίου 2007 

Με εντολή Γ ενικής Γ ραμματέως Περιφέρειας 
Ο Διευθυντής 
ΓΡΗΓΟΡΗΣ ΝΙΚΟΛΑΚΑΚΟΣ 

-♦- 

Αριθμ. 7218 (6) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Δημοτικού Σχολείου, Νη¬ 
πιαγωγείου και Γυμνασίου Ελαφονήσου». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 148, 149, 239, 240 και 
243 ν. 3463/2006 (ΚΔΚ) (ΦΕΚ 114/Α'/8.6.2006) και την υπ’ 
αριθμ. 5236/26.1.2007/εγκ.8 ερμηνευτική εγκύκλιος του 
ΥΠΕΣΔΔΑ. 

2. Τις διατάξεις του άρθρου 90 του «Κώδικα νομοθεσίας για 
την Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

3. Τις διατάξεις του άρθρου 6 παρ. 1 β του ν. 2839/2000 
(ΦΕΚ 196/Α'). 

4. Την υπ’ αριθμ. 11764/8.8.1990 (ΦΕΚ 529/Β'/21.8.1990) 
απόφαση του Νομάρχη Λακωνίας περί συστάσεως στην 
Κοινότητα Ελαφονήσου Νομικού Προσώπου με την επω¬ 
νυμία «Σχολική επιτροπή Δημοτικού Σχολείου και Νηπια¬ 
γωγείου» και την υπ’ αριθμ. 13575/1.11.1999 (ΦΕΚ 2063/Β7 
24.11.1999) απόφαση με την οποία μετονομάστηκε σε 
«Σχολική Επιτροπή Δημοτικού Σχολείου, Νηπιαγωγείου 
και Γ υμνασίου Ελαφονήσου», όπως έχουν τροποποιηθεί 
και ισχύουν σήμερα. 

5. Τις υπ’ αριθμ. 21/2007 και 59/2007 αποφάσεις του 
Κ.Σ. Κοινότητα Ελαφονήσου σχετικά με: α) την τροπο¬ 
ποίηση των παραγρ. 3 και 4 της συστατικής πράξης του 
ανωτέρω Νομικού Προσώπου, που αφορούν τη διοίκηση 
του Νομικού Προσώπου και τη θητεία των μελών του 
Δ.Σ. αυτού και β) τον ορισμό των οργάνων της διοίκησης 
του Νομικού Προσώπου, τη θητεία των μελών του Δ.Σ. 
του ανωτέρω Νομικού Προσώπου, καθώς και εκλογή 
Προέδρου και Αντιπροέδρου. 

6. Την υπ’ αριθμ. 3772/12.4.2007 απόφασή μας περί τροποίη- 
σης της συστατικής πράξης του ανωτέρω Νομικού Προσώπου 
και το υπ’ αριθμ. 57955/10.5.2007 έγγραφο του Εθνικού Τυπο- 
γραφείου περί μη δημοσίευσης αυτής σε ΦΕΚ. 

7. Την υπ’ αριθμ. 709/20.1.2005 απόφαση της Γενικής 
Γ ραμματέως Περιφέρειας Πελ/σου που αφορά την «ανά¬ 
θεση αρμοδιοτήτων και ασκήσεως αυτών κατ’ εντολή 

μας στο Δ/ντή Τοπ. Αυτ/σης και Δ/νσης Ν. Λακωνίας 
και στους προϊσταμένους των Τμημάτων Υπηρεσίας 
αυτής», όπως αυτή τροποποιήθηκε με τις υπ’ αριθμ. 
3250/8.3.2005, 6244/22.4.2005 και 98/3.1.2007 όμοιες, απο¬ 
φασίζουμε: 

Α) Διαπιστώνουμε τη νομιμότητα των υπ’ αριθμ. 
21/2007 και 59/2007 αποφάσεων του Κοινοτικού Συμ¬ 
βουλίου Ελαφονήσου. 

Β) Τροποποιούμε και προσαρμόζουμε στις διατάξεις 
των άρθρων 240 και 243 του νέου Δημοτικού και Κοι¬ 
νοτικού Κώδικα (ν. 3463/2006) τις παραγρ. 3 και 4 της 
υπ’ αριθμ. 11764/8.8.1990 (ΦΕΚ 529/Β721.8.1990) απόφασης 
του Νομάρχη Λακωνίας περί συστάσεως στην Κοινότη¬ 
τα Ελαφονήσου Νομικού Προσώπου με την επωνυμία 
«Σχολική επιτροπή Δημοτικού Σχολείου και Νηπιαγω¬ 
γείου» το οποίο με την υπ’ αριθμ. 13575/1.11.1999 (ΦΕΚ 
2063/Β724.11.1999) απόφασή μας μετονομάστηκε σε 
«Σχολική Επιτροπή Δημοτικού Σχολείου, Νηπιαγωγείου 
και Γυμνασίου Ελαφονήσου», όπως έχει τροποποιηθεί 
και ισχύει σήμερα, ως εξής: 

3. Το Νομικό Πρόσωπο, τα μέλη του οποίου μαζί με 
τους αναπληρωτές τους ορίζονται από το Κοινοτικό 
Συμβούλιο, διοικείται από 9μελές Διοικητικό Συμβούλιο 
αποτελούμενο από: 

α) Δύο (2) μέλη του Κοινοτικού συμβουλίου από τον επι- 
τυχόντα Συνδυασμό και δύο (2) μέλη από τον επιλαχόντα 
Συνδυασμό του Κ.Σ., με τους αναπληρωτές τους. 

β) Το Διευθυντή του Νηπιαγωγείου, με το νόμιμο ανα¬ 
πληρωτή του. 

γ) Το Διευθυντή του Δημοτικού Σχολείου, με το νόμιμο 
αναπληρωτή του. 

δ) Το Διευθυντή του Γυμνασίου, με το νόμιμο ανα¬ 
πληρωτή του. 

ε) Εκπρόσωπο του Συλλόγου Γονέων και Κηδεμόνων 
Νηπιαγωγείου, Δημοτικού Σχολείου, και Γ υμνασίου Ελα¬ 
φονήσου, αναπληρωμένο από άλλο μέλος του Συλλό¬ 
γου. 

στ) Εκπρόσωπο της Μαθητικής Κοινότητας Γ υμνασίου 
Ελαφονήσου, με τον αναπληρωτή του. 

4. Η θητεία των μελών του Διοικητικού Συμβουλίου 
ακολουθεί την Κοινοτική περίοδο και λήγει πάντα με την 
εγκατάσταση του νέου Διοικητικού Συμβουλίου. 

Το Κοινοτικό Συμβούλιο, μετά τον ορισμό των μελών 
του Νομικού Προσώπου εκλέγει από τα μέλη αυτά, τον 
Πρόεδρο και Αντιπρόεδρο αυτού. 

Ακροτελεύτιο άρθρο - Κάλυψη δαπάνης 

Από την απόφαση αυτή δεν προκαλείται δαπάνη σε 
βάρος του προϋπολογισμού της Κοινότητας Ελαφο¬ 
νήσου. 

Κατά τα λοιπά ισχύουν οι υπ’ αριθμ. 11764/8.8.1990 
(ΦΕΚ 529/Β721.8.1990) και 13575/1.11.1999 (ΦΕΚ 2063/ 
Β724.11.1999) αποφάσεις, όπως αυτές έχουν τροποποι¬ 
ηθεί και ισχύουν. 

γ) Ανακαλούμε την υπ’ αριθμ. 3772/12.4.2007 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 25 Ιουνίου 2007 

Με εντολή Γ ενικής Γ ραμματέως Περιφέρειας 
Ο Διευθυντής 
ΓΡΗΓΟΡΗΣ ΝΙΚΟΛΑΚΑΚΟΣ 


Αριθμ. 7036 (7) 

Τροποποίηση της συστατικής πράξης του Νομικού Προ¬ 
σώπου «Κέντρο Ανοικτής Προστασίας Ηλικιωμένων 
Δήμου Οινούντος (ΚΑΠΗ)». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 148, 149, 239, 240 
ν. 3463/2006 (ΚΔΚ) (ΦΕΚ 114/Α78.6.2006) και την υπ’ 
αριθμ. 5236/26.1.2007/εγκ.8 ερμηνευτική εγκύκλιος του 
ΥΠΕΣΔΔΑ. 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Οργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α). 

3. Την υπ’ αριθμ. 3300/31.3.2003 (ΦΕΚ 549/8.5.2003) 
απόφασή μας περί συστάσεως Νομικού Προσώπου στο 
Δήμο Οινούντος με την επωνυμία «Κέντρο Ανοικτής 
Προστασίας Ηλικιωμένων Δήμου Οινούντος (ΚΑΠΗ)». 

4. Τις υπ’ αριθμ. 37/2007 και 96/2007 αποφάσεις του 
Δ.Σ. Δήμου Οινούντος, σχετικά με: α) Την τροποποί¬ 
ηση των παρ. 5 και 6, της συστατικής πράξης που 
αφορούν τη διοίκηση του Νομικού Προσώπου και τη 
θητεία των μελών του Δ.Σ. καθώς και την εκπροσώ¬ 
πηση του Νομικού Προσώπου αντίστοιχα, και β) Τον 
ορισμό των οργάνων της διοίκησης του Ν.Π., καθώς 
και την εκλογή Προέδρου και Αντιπροέδρου. 

5. Την υπ’ αριθμ. 3283/30.3.2007 απόφασή μας περί 
τροποίησης της συστατικής πράξης του ανωτέρω 
Νομικού Προσώπου και το υπ’ αριθμ. 48353/20.4.2007 
έγγραφο του Εθνικού Τυπογραφείου περί μη δημοσί¬ 
ευσης αυτής σε ΦΕΚ. 

6. Την υπ’ αριθμ. 709/20.1.2005 (ΦΕΚ 144/Β77.2.2005) 
απόφαση της Γεν. Γραμ. Περιφέρειας Πελ/σου που 
αφορά την «ανάθεση αρμοδιοτήτων και ασκήσεως 
αυτών κατ’ εντολή μας», όπως αυτή τροποποιήθηκε 
με τις υπ’ αριθμ. 3250/8.3.2005 (ΦΕΚ 356/Β721.3.2005), 
6244/22.4.2005 (ΦΕΚ 612/Β710.5.2005) και 98/3.1.2007 (ΦΕΚ 
10/Β712.1.2007), αποφασίζουμε: 

Α) Διαπιστώνουμε τη νομιμότητα των υπ’ αριθμ. 
37/2007 και 96/2007 αποφάσεων του Δημοτικού Συμ¬ 
βουλίου Οινούντος, και 

Β) Τροποποιούμε και προσαρμόζουμε στις διατάξεις 
του άρθρου 240 του νέου Δημοτικού και Κοινοτικού 
Κώδικα (ν. 3463/2006) της παραγρ. 5 και 6 της υπ’ αριθμ. 
3300/31.3.2003 (ΦΕΚ 549/8.5.2003) απόφασής μας περί 
συστάσεως Νομικού Προσώπου στο Δήμο Οινούντος με 
την επωνυμία «Κέντρο Ανοικτής Προστασίας Ηλικιωμέ¬ 
νων Δήμου Οινούντος (ΚΑΠΗ)» ως εξής: 

ί) 5. Το Νομικό Πρόσωπο, τα μέλη του οποίου μαζί με 
τους αναπληρωτές τους ορίζονται από το Δημοτικό 
Συμβούλιο, διοικείται από δμελές Διοικητικό Συμβούλιο 
αποτελούμενο από: 

α) Το Δήμαρχο ή ένα Δημοτικό Σύμβουλο του Δήμου 
Οινούντος, με τον αναπληρωτή του. 

β) Τρεις (3) Δημοτικούς Συμβούλους του Δήμου Οινού- 
ντος, εκ των οποίων ο ένας ορίζεται από τη μειοψηφία του 
Δημοτικού Συμβουλίου, με τους αναπληρωτές τους. 

γ)Ένα (1) μέλος του ΚΑΠΗ Δήμου Οινούντος (δημότης 
ή κάτοικος, που είναι χρήστης των υπηρεσιών του Νο¬ 
μικού Προσώπου), με τον αναπληρωτή του. 

Η θητεία των μελών του Διοικητικού Συμβουλίου είναι 
τετραετής, ακολουθεί τη δημοτική περίοδο και λήγει 
πάντα με την εγκατάσταση του νέου Διοικητικού Συμ¬ 
βουλίου. 

Το Δημοτικό Συμβούλιο, μετά τον ορισμό των μελών 
του Νομικού Προσώπου εκλέγει από τα μέλη αυτά, τον 
Πρόεδρο και Αντιπρόεδρο αυτού. 

ϋ) 6. Τον Πρόεδρο του Διοικητικού Συμβουλίου σε πε¬ 
ρίπτωση απουσίας ή κωλύματος αναπληρώνει ο Αντι¬ 
πρόεδρος. Το Νομικό Πρόσωπο εκπροσωπείται στα δι¬ 
καστήρια και σε κάθε δημόσια αρχή από τον Πρόεδρο 
του Διοικητικού Συμβουλίου και όταν αυτός κωλύεται 
ή απουσιάζει από τον Αντιπρόεδρο. 


Ακροτελεύτιο άρθρο - Κάλυψη δαπάνης 

Από την Απόφαση αυτή δεν προκαλείται δαπάνη σε 
βάρος του προϋπολογισμού του Δήμου Οινούντος. 

Κατά τα λοιπά ισχύει η υπ’ αριθμ. 3300/31.3.2003 (ΦΕΚ 
549/8.5.2003) απόφαση του Γενικού Γραμματέα Περιφέ¬ 
ρειας Πελ/σου. 

γ) Ανακαλούμε την υπ’ αριθμ. 3283/30.3.2007 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 22 Ιουνίου 2007 
Με εντολή Γ ενικής Γ ραμματέως Περιφέρειας 
Ο Διευθυντής 
ΓΡΗΓΟΡΗΣ ΝΙΚΟΛΑΚΑΚΟΣ 

